Up-127/02
Natisni
Opravilna št.:
Up-127/02
Datum odločitve:
12. 2. 2003
ECLI:
ECLI:SI:USRS:2003:Up.127.02
Akt:
Ustavna pritožba A. A. zoper:

- sodbo Vrhovnega sodišča št. IV Ips 9/2002 z dne 14. 2. 2002, - odločbo Sodnika za prekrške Slovenske Konjice št. P-30/00 z dne17. 3. 2000,

- odločbo Upravne enote Slovenske Konjice št. 226-102/2001-1244 z dne 6. 3. 2002,

- odločbe in ukrepe Davčne uprave Republike Slovenije ter ravnanje Ministrstva za notranje zadeve v zvezi z uporabo merilnih metod in naprav
Izrek:
Ustavna pritožba A. A. zoper:

- sodbo Vrhovnega sodišča št. IV Ips 9/2002 z dne 14. 2. 2002, - odločbo Sodnika za prekrške Slovenske Konjice št. P-30/00 z dne17. 3. 2000,

- odločbo Upravne enote Slovenske Konjice št. 226-102/2001-1244 z dne 6. 3. 2002,

- odločbe in ukrepe Davčne uprave Republike Slovenije ter ravnanje Ministrstva za notranje zadeve v zvezi z uporabo merilnih metod in naprav se zavrže.
Evidenčni stavek:
Ker ni podana procesna predpostavka izčrpanosti pravnih sredstev, pritožnik pa v preostalem delu ustavne pritožbe ni dopolni, tako da je Ustavno sodišče ni moglo preizkusiti, je Ustavno sodišče ustavno pritožbo zavrglo.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev.

1.4.52.8 - Ustavno sodstvo - Postopek - Procesne predpostavke v postopku ustavne pritožbe - Nepopolna ustavna pritožba.
Pravna podlaga:
Člen 55.1.2 in 55.1.4, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
18. 3. 2002
Vrsta odločitve:
sklep
Vrsta rešitve:
zavrženje
Dokument:
US22059
Up-127/02-7
12. 2. 2003
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 28. januarja 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper:
- sodbo Vrhovnega sodišča št. IV Ips 9/2002 z dne 14. 2. 2002, - odločbo Sodnika za prekrške Slovenske Konjice št. P-30/00 z dne17. 3. 2000,
- odločbo Upravne enote Slovenske Konjice št. 226-102/2001-1244 z dne 6. 3. 2002,
- odločbe in ukrepe Davčne uprave Republike Slovenije ter ravnanje Ministrstva za notranje zadeve v zvezi z uporabo merilnih metod in naprav se zavrže.
Obrazložitev
1. Pritožnik je vložil ustavno pritožbo zoper odločbo Sodnika za prekrške Slovenske Konjice, s katero je bil spoznan za odgovornega storitve prekrška, ter zoper sodbo Vrhovnega sodišča in odločbo Upravne enote v Slovenskih Konjicah. Vsi navedeni organi naj bi kršili Ustavo, s postopki pa naj bi mu povzročili materialno in moralno škodo, ogrozili njegovo družino in eksistenco ter globoko posegli v njegove človekove pravice. To velja tudi za odločbe in ukrepe, ki jih izvaja Davčna uprava Republike Slovenije, ki naj bi še pred končanjem vseh postopkov začela in zaključila prisilno izterjavo denarne kazni, ter Ministrstvo za notranje zadeve, ki uporablja merilne metode in naprave, ki predstavljajo podlago za kaznovanje ljudi.
2. Po določbi 51. člena Zakona o Ustavnem sodišču (v nadaljevanju ZUstS) se ustavna pritožba vloži, ko so izčrpana vsa pravna sredstva. Zoper odločbo Sodnika za prekrške je dovoljeno vložiti pritožbo kot redno pravno sredstvo. Zoper odločbo Upravne enote je dovoljena pritožba na Ministrstvo za notranje zadeve.
Pritožnik ni izkazal, da bi bilo o pritožbah zoper navedena sklepa že odločeno. Glede na navedeno ni podana procesna predpostavka izčrpanosti pravnih sredstev in je bilo treba ustavno pritožbo v tem delu zavreči.
3. V preostalem delu je bila ustavna pritožba tako pomanjkljiva, da je Ustavno sodišče ni moglo preizkusiti. Ustavno sodišče je na podlagi drugega odstavka 54. člena ZUstS pritožnika pozvalo, naj ustavno pritožbo dopolni v skladu z določbami ZUstS. Poziv je pritožnik sprejel dne 17. 4. 2002, ustavne pritožbe pa ni dopolnil. Glede na navedeno je Ustavno sodišče ustavno pritožbo v preostalem delu iz navedenega razloga zavrglo.
4. Senat Ustavnega sodišča je sprejel ta sklep na podlagi druge alineje prvega odstavka in četrte alineje prvega odstavka 55. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo. Predsednik senata
dr. Zvonko Fišer